Tewrbîyayîşê kampanyaya CDK-Fyî ya vera pandemîya Covid-19î ya ke seba paştdayîşî dîyabî destpêkerdene dewam keno.
Kurdîstanijê ke şaristanê Marsilya yê Fransa de ciwîyêne pê rêxistinkerdişê Merkezê Komelê Kurdî yê Demokratîkî paştî danê kedkaranê weşîye ke nê kedkarî têkoşînê vera vîrusê Korona de cepheyê verênî de ca gênê.
Kurdîstanijan hetkarîya werd û maskeyan pêşkêşê xebatkarane weşîye yê Nêweşxaneyê Paoli Calmettesî kerde. Xebatêka winasêne verê cû paytextê Fransa Paris û şaristanê Toulouse de zî amebî kerdene.
